
מדינת ישראל
משרד החינוך 
המשנה למנהל הכללי וסמנכ"ל בכיר למינהל ולמשאבי אנוש

אגף רכש מכרזים והתקשרויות
ירושלים, ‏17 בנובמבר 2013

יד' כסלו תשע"ד

מכרז היקפים משתנים מס' 24/10.2013: רכישת מארזי ספרים והפצתם במוסדות חינוך

סיכום תשובות לשאלות שהגיעו עד לתאריך 7.11.2013
1. כללי

1. המועד האחרון להגשת הצעות למכרז שבנדון הינו 4.12.2013 שעה 11:00.
2. במכרז זה אין דרישה מהמציעים המגישים הצעה לשלם דמי השתתפות. 

3. נוסח ערבות הבנקאית/ערבות חברת הביטוח או הוראת הקיזוז חייב להיות זהה לנוסח המצורף למכרז זה, לרבות הסכום ותוקף הערבות בהתאם לדרישות שבמכרז זה.
הערבות/הוראת הקיזוז להגשת ההצעה לא תהיה צמודה.
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.

4. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.

יש לוודא כי כל המסמכים תקפים למועד הגשת ההצעה.
5. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 

ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.

6. בנספח מספר 2 למכרז זה מצורף חוזה ההתקשרות. 
על המציע למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.

אין המציע נדרש לצרף במועד הגשת ההצעה את הנספח לעריכת הביטוחים חתום ע"י חברת הביטוח.

עם החוזה החתום יידרש המציע הזוכה במכרז זה, לצרף את נספח עריכת הביטוח חתום ע"י חברת הביטוח. 
יש  לשים לב, כי חברות הביטוח נוטות לשנות את הנוסח וכי באחריותו של המציע להקפיד על נוסח התואם את הנוסח המצורף למכרז.
כל בקשה לשינוי או הבהרה לגבי הדרישות הנ"ל יש להפנות במסגרת שאלות ובירורים כאמור בסעיף 1.1 במכרז בלבד. התייחסות תינתן אך ורק באופן האמור בסעיף זה.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
7. בסעיף הצעת המחיר יש לפרט את כל מרכיבי הצעת המחיר ללא יוצא מן הכלל. 

חוסר במחיר באחד או יותר מהסעיפים, יפסול את ההצעה מאחר ולא ניתן להשוותה להצעות אחרות. 

8. עפ"י טופס השוואת ההצעות המצורף למכרז מי שמציג נתונים מעבר לדרישות הסף, נהנה מציון גבוה יותר בהתאמה.


9. אם המציע יתקל בשאלה בעלת חשיבות, במהלך הכנת הצעתו, לאחר המועד האחרון להעברת השאלות, הוא רשאי להגיש את שאלתו אך ורק בכתב, ע"ג נייר פירמה שלו עם ציון שם המכרז ומס' המכרז, לפקס מס' 02-5602000.

אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תנתן בכתב בלבד וכן תפורסם באתר, לפי שיקול דעת האגף.
10. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי המציע. ניתן להוריד סיכום תשובות זה מאתר האינטרנט שכתובתו:
 
     WWW.EDUCATION.GOV.IL/MICHRAZIM/
ומאתר מינהל הרכש הממשלתי בכתובת: HTTP://WWW.MR.GOV.IL

11. למען הסר ספק ולתשומת לב המציעים, במסגרת סיכום התשובות לשאלות אין התייחסות לשאלות שמהותן בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.
הגשת ההצעה תוך הוכחת עמידה בדרישות הסף, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.

2. פרק 4 - תיאור הפרוייקט , היקפו ותפקידי הספק בביצוע העבודה 
1. כאמור במכרז, השירות הנדרש במכרז זה מתמקד ברכש ספרים לספריות במתכונת של רכישה של מארזי ספרים מתוך רשימת מארזים מאושרים מוגדרת מראש, כמפורט במכרז.
בעיקרון, המכרז חל על כל המגזרים, כולל מגזר דוברי ערבית. 
בשלב זה יצאה למכרז רק בקשה לרכישת מארזי ספרים בשפה העברית. 
בקשות לרכישה של מארזי ספרים למגזר דוברי ערבית עשויות להתפרסם בעתיד. 
2. למען הסר ספק, ועפ"י המוגדר בסעיפים 4.1.3, 4.2.1 ו- 12.1 במכרז:
המשרד בחר באמצעות מכרז מס' 40/11.2012: רכש/ליווי לספריות במוסדות חינוך, בספק אשר מספק למשרד מענה מינהלי כולל לכל התכנית שהוגשה על ידו בהצעתו למכרז זה, לרבות שינויים שיידרשו ע"י המשרד.

ספק זה נבחר לספק, בנוסף לשרותים הנ"ל, גם שירותי רכש ספרים כאשר הוא יצטרף לרשימת הזוכים במכרז זה ויחולו עליו כל הכללים המפורטים להלן במכרז זה לנושא רכישת מארזי ספרים.

בכוונת המשרד לבחור עד 5 ספקים כזוכים במכרז זה. אחד מהספקים הינו הספק שכבר זכה במכרז מס' 40/11.2012: רכש/ליווי לספריות במוסדות חינוך.

מובהר בזה כי גם הספק שזכה במכרז 40/11.2012 מחוייב להגיש הצעת מחיר לרשימות המצורפות למכרז זה.

3. סעיף 4.2.2, עמוד 6
בכוונת המשרד לבחור עד 5 ספקים כזוכים במכרז זה, כאשר מבין הספקים שיבחרו, ההצעה  הזולה ביותר תיבחר לצורך אספקת  המארזים המפורטים במכרז בנספח 3 בהתאם למחירים אשר יאושרו במסגרת הזכיה.

במקרה של בקשות למארזים חדשים, אשר אינם נכללים כעת ברשימות בנספח 3, המשרד יפעיל הליך של תיחור בין כל הספקים הנכללים ברשימה, כמפורט בסעיף 4.2.2 במכרז.
4. סעיף 4.3.2, עמוד 7
כמויות מדויקות של חלוקת גני הילדים ובתי הספר בכל קטגוריה,  הינן תלויות תקציב ייעודי למטרה זו, כאשר יש לקחת בחשבון כי תקציב זה משתנה משנה לשנה ולעיתים אף בנוסף במהלך השנה.
הערכה עפ"י נתוני שנים קודמות: לגבי גני ילדים – 750-800; לגבי יסודיים (א-ג + ד-ו) – כ-550 לכל קבוצת גיל; לגבי על-יסודיים (ז-ט + י-יב) – כ-120 לכל קבוצת גיל. היקפים אלה הם, כאמור, הערכה על סמך תקציב של שנים קודמות ואין בהם משום קביעה לעניין זה.
3. נספח מספר 4 – טופס הגשת ההצעה
1. על המציע למלא את כל הפרטים הנדרשים, לצרף את כל המסמכים ולהגיש את חוברת הצעה ב- 2 העתקים.
בנוסף, על המציע לצרף להצעתו 2 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
2. על המציע לסמן בדף 3 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה.
בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
3. סעיף 8 – ניסיון המציע ועבודות דומות – יש לפרט את שם הלקוח עבורו בוצעה העבודה, שם איש הקשר אצל הלקוח אשר ליווה את העבודה שאיתו אפשר לברר פרטים על אופן הביצוע ואת מס' הטלפון העדכני של איש הקשר. יש להקפיד שכל הפרטים הינם נכונים ומדויקים. 
4. סעיף 9 – נתוני מנהל הפרוייקט המיועד – יש לפרט את ניסיונו של מנהל הפרוייקט המיועד ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 9 לבין קורות החיים.
5. סעיף 10 – נתונים על הצוות של המציע המתוכנן לפעול ולסייע למכרז זה וחוסנו הכלכלי – על המציע לפרט את שמות העובדים שעומדים לרשותו בתחומים שונים תוך פירוט הכשרתם, ניסיונם ותפקידם במכרז זה ומחזור כספי שנתי.
6. סעיף 11 – הצעת מחיר – חובה למלא את כל הסעיפים שבהצעת המחיר במלואם.
יש למלא את הטבלה במלואה.

יש לכלול בהצעת המחיר את כל העלויות של המציע. הצעת המחיר הינה סופית ולא תשולם לקבלן כל תמורה נוספת. 
יש לצרף דפי עזר לחישוב הסעיפים השונים בהם יפורטו כל מרכיבי העלות של הקבלן בחלוקה להוצאות קבועות והוצאות משתנות.

דפי עזר אלו משמשים לבחינת סבירות ההצעה.


בכבוד רב,


אורנה מיטמיגר
                           
מנהלת אגף רכש מכרזים והתקשרויות

